થયેલી આવકનો અમુક ભાગ દાનદક્ષિણામાં કાઢશે. ગરીબોને દાન આપવુ અને પિડીતોને મદદ કરવી. ગગુનો મંત્ર હતો. બીજી તરફ નગર શેઠનો દીકરો વંઠી જાય છે. માંસ મદીરા વ્યભીચારના દુષણથી ભ્રષ્ટ બની ધન વેડીફી નાખે છે. પોતાનું ધન ગુમાવી દુ:ખી થઈ જાય છે. આખરે પાયમાલ થઈ,રસ્તા પર આવી જાય છે. પેટનો ખાડો પુરવા ભીખ માગવાનો વારો આવી જાય છે. નગર શેઠના પુત્રની હાલત વિશે ગગુ ઉર્ફે ગંગદાસને જાણ થાય છે. ગગુ એક ધડાકે પોતાની સઘળી સંપત્તિ નગર શેઠના પુત્રને અર્પણ કરી દે છે. વાચક મિત્રો હું પણ પુણ્યરૂપે મળેલી સઘળી સંપત્તિ ઇશ્વરના ચરણોમાં અર્પણ કરવા ઇચ્છુ છું. અંગત તૄષ્ણાને તિલાંજલી આપી. મારા સેવા યજ્ઞને પ્રજોલિત રાખવા માગુ છું. મારો નગર શેઠ ખૂદ ઇશ્વર છે. પિડીતો, વિકલાંગો , દુ:ખી લોકો પુર્વ જન્મના પડકાર સામે લડતા ઇશ્વરના સંતાનો છે. તેને મારે મારી સેવાના વૈભવની સંપત્તિ અર્પણ કરવાની છે. મને ઇશ્વરે જીવન રૂપી દસ્તાવેજ અર્પણ કરી,અઢળક સંપત્તિ આપી છે. તે મારા નગર શેઠના સંતાનોને હું અર્પણ કરતો રહીશ. મારા નગર શેઠના સંતાનો પોતાનો જીવનકાળ આનંદમય વિતાવી શકે તેવું કાર્ય કરવાનો મારો મનસૂબો છે.